Mau var søn af apoteker Carl Heinrich Mau og Juliane Marie og født i Odense, fra [[Odense Katedralskole|hvilken bys skole]] han blev student [[1827]]. Han tog [[teologisk embedseksamen]] [[1831]]. Herefter blev han huslærer hos grev [[Andreas Erik Henrik Ernst Bernstorff-Gyldensteen]] til [[Gyldensteen]], i hvilken stilling han tilbragte vinteren [[1832]]-[[1833|33]] på [[Wotersen]] i [[Kreis Herzogtum Lauenburg|Lauenburg]]. Derefter privatiserede han et år, først på [[Fyn]], siden i [[Grejs Sogn|Grejs Præstegård]] ved [[Vejle]]. Begge steder havde han lejlighed til at lære de gudelige forsamlinger, der da holdtes så rigelig, at kende, han deltog selv i dem og blev snart selvskreven som ordfører ved dem. Det er formodentlig derved, han er blevet bekendt med grev [[Frederik Adolph Holstein]] på [[Holsteinborg Gods|Holsteinborg]], efter hvis indstilling han [[1834]] kaldtes til sognepræst for [[Hårslev Sogn (Næstved Kommune)|Hårslev]] og [[Ting Jellinge Sogn]]e i [[Vester Flakkebjerg Herred]]. Her deltog han i Det vestsjællandske Broderkonvent, der vel hovedsagelig havde en [[Grundtvigianisme|grundtvigiansk]] farve, men hvoraf dog adskillige præster af andre retninger var medlemmer. Mau sluttede sig aldrig til [[N.F.S. Grundtvig]]; han var, siger [[Vilhelm Birkedal]], ''"halv [[Pietisme|Pietist]], halv ensidig luthersk"''. [[1846]] foretog han en rejse til [[Norge]] for at lære de kirkelige forhold at kende, og [[1848]] blev han medstifter og medbestyrer af [[Det kirkehistoriske Selskab]]. [[1850]] forflyttedes han til [[Skellerup Sogn|Skellerup]]-[[Ellinge Sogn|Ellinge]] i [[Vinding Herred]] på Fyn. Han, der [[1849]] havde [[Folketingsvalg 1849|stillet sig]] til valg til [[Folketinget]], blev nu [[landstingsmand]] for [[Odense Amt|Odense]] og [[Svendborg Amt]]er [[1852]]-[[1853|53]]. I årene [[1857]]-[[1861|61]] var han en virksom deltager i de nordiske kirkemøder i København, [[Lund (Sverige)|Lund]] og [[Oslo|Christiania]]. [[1860]] foranledigede han, at der blev holdt et almindeligt missionsmøde i [[Nyborg]]. [[1863]] forflyttedes han til [[Farum Sogn|Farum]] og [[Værløse Sogn|Værløse]]. Fra dette embede tog han [[1880]] sin afsked og flyttede til København, hvor han døde 4. august 1885. [[1835]] havde han ægtet Adolphine Steensen (1814-1892), datter af [[Kaptajn (militær)|kaptajn]], [[godsejer]] Hans Henrik Otto Steensen. De fik i [[1847]] sammen datteren [[Theodora Mau]], der blev lærerinde og forfatter.
Litteratur Organisationer Uddannelsesinstitutioner